IMENICE IV VRSTE

 Po IV imeničkoj vrsti mijenjaju se imenice ženskog roda koje se u nominativu jednine završavaju na suglasnik (ø).

 Obrazac promjene je:

 Jednina Množina

 N. ljubav – ø N. ljubav – i

 G. ljubav – i G. ljubav – ī

 D. ljubav – i D. ljubav – ima

 A. ljubav – ø A. ljubav – i

 V. ljubav – i V. ljubav – i

 I. ljubav – i /-ju I. ljubav – ima

 L. ljubav – i L. ljubav – ima

INSTRUMENTAL JEDNINE IMENICA IV VRSTE

 Ima mogućnost upotrebe dva nastavka:

 a)nastavak -ju, čije -j jotuje nenpčane suglasnike osnove, odnosno gubi se, ukoliko je suglasnik osnove meki prednjonepčani suglasnik: pameću, mladošću, ljubavlju, čađu;

 b) nastavak -i:stvari, pameti, ljubavi, mladosti, čađi.

Ukoliko se imenica upotrebljava bez atributa obično se bira oblik sa nastavkom -ju: Radili su posao s radošću. S upotrebom atributa povećava se mogućnost pojave oblika s nastavkom -i: Radili su posao s velikom radosti.

 Nekoliko imenica javlja se sa djelimično drukčijom promjenom. Imenice ženskog roda: kokoš, kost i vaš u genitivu množine imaju oblik stare dvojine: kokošiju, kostiju, vašiju; naporedo sa sistemskim oblicima sa -i: kokoši, kosti, vaši.

 Imenica kći samo se ovim oblikom (nominativom jednine) odvaja od sistemske promjene:

 Jednina Množina

 N. kći N. kćer – i

 G. kćer – i G. kćer – ī

 D. kćer – i D. kćer – ima

 A. kćer A. kćer – i

 V. kćer – i V. kćer – i

 I. kćer – i I. kćer – ima

 L. kćer – i L. kćer – ima

 Promjena imenice mati ide po III imeničkoj vrsti, pripadajući IV vrsti samo po oblicima nominativa jednine, akuzativa jednine i vokativa jednine:

 Jednina Množina

 N. mati N. mater – e

 G. mater – e G. mater – ā

 D. mater – i D. mater – ama

 A. mater A. mater – e

 V. mati V. mater – e

 I. mater – om I. mater – ama

 L. mater – i L. mater – ama

ZAMJENICE

 Zamjenice su riječi kojima se upućuje na lica, stvari i osobine, odnosno na riječi kojima se ti pojmovi označavaju. Prema tome da li vrše službu imenica ili pridjeva, odnosno da li zamjenjuju jednu ili drugu vrstu riječi zamjenice se dijele na imeničke i pridjevske.

IMENIČKE ZAMJENICE

 Kao i imenice, imeničke zamjenice su samostalne riječi, nezavisne od drugih riječi u rečenici. Tu spadaju:

 1. Lične: ja, ti, on, ona, ono, mi, vi, oni, one, ona

 2. Lična zamjenica za svako lice: sebe, se

 3. Upitna zamjenica za lica i stvari: ko? što/šta?

 4. Odrične zamjenice složene sa ko/što: neko, nešto, niko, ništa

 5. Opšte zamjenice: ma ko, bilo ko.

 Promjena ličnih zamjenica.

 Mijenjaju se po posebnoj vrsti i po tome se razlikuju od svih zamjenica.

Jednina

 1. lice 2. lice 3. lice

 m. r. s.r. ž.r.

 N. ja ti on ono ona

 G. mene, me tebe, te njega, ga nje, je

 D. meni, mi tebi, ti njemu, mu njoj, joj

 A. mene, me tebe, te njega, ga, nj nju, je, ju

 V. \_\_\_\_\_\_ ti\_\_\_\_\_\_ \_\_\_\_\_\_ \_\_\_\_\_\_

 I. mnom(e) tobom njim njom

 L. meni tebi njemu njoj

Množina

 1. lice 2. lice 3. lice

 m. r. / s.r. / ž.r.

 N. mi vi oni ona one

 G. nas, nas vas, vas njih, ih

 D. nama, nam vama, vam njima, im

 A. nas, nas vas, vas njih, ih

 V. \_\_\_\_\_\_ vi \_\_\_\_\_ \_\_\_\_\_\_ \_\_\_\_\_

 I. nama vama njima

 L. nama vama njima

 Lična zamjenica svakog lica – sebe, se:

 N. \_\_\_\_\_\_

 G. sebe, se

 D. sebi, si

 A. sebe, se

 V. \_\_\_\_\_\_

 I. sobom

 L. sebi

 Zamjenice 1. i 2. lica imaju jednu osnovu u nominativu, a drugu u zavisnim padežima. Zamjenica 3. lica ima oblike za sva tri roda, a u promjeni oblike većine pridjevskih zamjenica. Lične zamjenice imaju u G, D i Ak jednine i množine duže (naglašene) i kraće (nenaglašene) oblike. Upitne imeničke zamjenice, neodređene, opšte i odrične zamjenice mijenjaju se kao pridjevske zamjenice.

PRIDJEVSKE ZAMJENICE

 Pridjevske zamjenice se, kao i pridjevi, upotrebljavaju uz imenice, kao i pridjevi one zavise od imenica i dobijaju oblike za sva tri roda i oba broja: moj grad, moji gradovi.Prema tome po čemu određuju imenice uz koje stoje, pridjevske zamjenice se dijele na sljedeće vrste:

 1.Prisvojne (posesivne) označavaju pripadanje (moj, tvoj, naša, vaše, svoji, njegove…);

 2. Pokazne (demonstrativne) zamjenice upućuju na lica i predmete, odnosno na neke njihove osobine, koji su u blizini (prostornoj ili vremenskoj) govornom licu: ovaj, taj, ta, to, onaj, ovoliki, toliki, onoliki…

 3. Odnosno-upitne zamjenice: koji, čiji, kakav, kolik… upotrebljavaju se u upitnim rečenicama: Čija je to knjiga?, ali i u zavisnim rečenicama u funkciji veznika: Tu se nalazio šešir koji sam kupio.

 4. Neodređene zamjenice: neki, nekakav, nečiji, nekolik… upućuju na neodređene pojmove: Neki vojnici su došli u selo; Neko dijete plačući traži majku.

 5. Odrične zamjenice: nikoji, nikakav, ničiji…, kojima se označava odricanje: Nikakve vijesti o tome nijesu stigle.

 6. Opšte ili određene zamjenice: svaki, koji god, ma koji, svakakav, svakakva, svakakvo, kakvo god itd., upućuju na određene pojmove, a koje se tiču više određenih pojmova ili jednog od njih: Hoće da bude svakom loncu poklopac.

 Promjena pridjevskih zamjenica

 Pridjevske zamjenice se mijenjaju po dvojakoj promjeni: pridjevskoj i zamjeničkoj.

 Pridjevska promjena

Jednina

 m. r. s.r. ž.r.

 N. svak – i svak – o svak – a

 G. svak – og(a) svak – e

 D. svak – om(e) svak – oj

 A. svak – i svak – o svak – u

 V. \_\_\_\_\_\_ \_\_\_\_\_\_ \_\_\_\_\_\_

 I. svak – im svak – om

 L. svak – om(e) svak – oj

Množina

 m. r. s.r. ž.r.

 N. svak – i svak – a svak – e

 m/s/ž rod

 G. svak – ih

 D. svak – im(a)

 A. svak – e svak – a svak – e

 V. \_\_\_\_\_ \_\_\_\_\_\_ \_\_\_\_\_

 I. svak – im(a)

 L. svak – im(a)

 U oblicima genitiva, dativa I lokativa jednine m. i sr. roda, kao i kod pridjeva, stalni samoglasnik u nastavku je o ili e (-oga / -ega, -omu / -emu). Kod srednjeg roda jednaki su nominativ i akuzativ (sinkretizam).

 Po pridjevskoj promjeni mijenjaju se zamjenice: neki, ovoliki, onoliki, svaki, takvi, onakvi…

 Zamjenička promjena

Jednina

 m. r. s.r. ž.r.

 N. ov – aj ov – o ov – a

 G. ov – og(a) ov – e

 D. ov – om(e) ov – oj

 A. ov – aj ov – o ov – u

 ov – og(a)

 V. \_\_\_\_ \_\_\_\_\_ \_\_\_\_\_\_

 I. ov – im ov – om

 L. ov – om(e) ov – oj

Množina

 m. r. s.r. ž.r.

 N. ov – i ov – a ov – e

 m/s/ž rod

 G. ov – ih

 D. ov – im(a)

 A. ov – e ov – a ov – e

 V. \_\_\_\_\_ \_\_\_\_\_\_ \_\_\_\_\_

 I. ov – im(a)

 L. ov – im(a)

 Po zamjeničkoj promjeni mijenjaju se zamjenice: ovaj, taj, onaj, sav, sva, sve, kakav, takav, onakav, ovakav, nekakav i s njima složene zamjenice.

 Po zamjeničkoj i pridjevskoj promjeni mijenjaju se zamjenice: moj, tvoj, naš, vaš, koji, čiji, ničiji…

 Zamjenice: moj, tvoj, svoj i koji u G, D, Ak i L. jednine imaju duže i kraće forme: svojega/svoga, tvojem/tvom, kojem/kog, mojega/moga…

ROD I BROJ ZAMJENICA

 Imeničke i pridjevske zamjenice razlikuju se i po oblicima roda. Lične zamjenice 1. i 2. lica imaju isti oblik za sva tri roda, ali lična zamjenica 3. lica ima posebne oblike za svaki rod–i u jednini i u množini (on, ona, ono, oni, one, ona). Lična zamjenica svakog lica ima jedan oblik za sva tri roda i oba broja: Ti si to učinio za sebe; Mi smo to učinili za sebe.

 Ostale imeničke zamjenice ne razlikuju rod niti imaju oblike množine. Sve pridjevske zamjenice ponašaju se kao pridjevi pa prema tome imaju oblike za sva tri roda i oba broja (moj šešir, moja marama, moje odijelo, moji šeširi, moje marame, moja odijela.